
	COMISIA PENTRU INDUSTRII ŞI SERVICII

Către,



Biroul Permanent al 
                         Camerei Deputaţilor
Vă înaintăm, alăturat, raportul comun asupra propunerii legislative pentru modificarea şi completarea Legii minelor nr.85/2003, trimisă Comisiei pentru industrii şi servicii şi Comisiei pentru mediu şi echilibru ecologic pentru examinare pe fond, cu adresa nr. Plx.28 din 10 februarie 2014.

	PREŞEDINTE,


	         PREŞEDINTE,

	IULIAN IANCU
	CARMEN ILEANA MOLDOVAN

Parlamentul României

Camera Deputaţilor
	COMISIA PENTRU INDUSTRII ŞI SERVICII


	COMISIA PENTRU MEDIU ŞI ECHILIBRU ECOLOGIC

	
	
	Bucureşti,
	03.04.2014

	Nr.
	4c-3/35/2014
	Nr.
	4c-27/16


R A P O R T      C O M U N
asupra propunerii legislative pentru modificarea şi completarea Legii minelor nr.85/2003
În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii şi Comisia pentru mediu şi echilibru ecologic au fost sesizate, prin adresa nr. Plx.28 din 10 februarie 2014, înregistrată cu nr.4c-3/35 din 10.02.2014, respectiv cu nr.4c-27/16 din 24.02.2014 cu dezbaterea pe fond, în procedură obişnuită, cu propunerea legislativă pentru modificarea şi completarea Legii minelor nr.85/2003.
Propunerea legislativă a fost respinsă de Senat în şedinţa din 4 februarie 2014, în calitate de primă Cameră sesizată.

Camera Deputaţilor este Cameră decizională potrivit prevederilor art.75 alin.(1) din Constituţia României, republicată şi ale art.92 alin.(9) pct.2 din Regulamentul Camerei Deputaţilor, republicat, cu modificările şi completările ulterioare. 

La întocmirea prezentului raport comun Comisiile au avut în vedere:

· avizul favorabil al Consiliului Legislativ (nr.1025/27.09.2013);
· avizul favorabil al Comisiei juridice, de disciplină şi imunităţi (nr.4c-11/89/25.02.2014).
Propunerea legislativă are ca obiect de reglementare modificarea şi completarea Legii minelor nr.85/2003, cu modificările şi completările ulterioare,  astfel încât să răspundă necesităţii obiective de a îmbunătăţii gestiunea resurselor minerale, precum şi de a pune în acord activitatea de extracţie cu necesităţile actuale ale economiei şi ale societăţii, respectând principiul dezvoltării durabile. Totodată, se propune un cadru general de gestionare a resurselor minerale strategice ca parte componentă a gestionării economiei naţionale. 
      În conformitate cu prevederile art.61 şi 63 din Regulamentul Camerei Deputaţilor, republicat, cu modificările şi completările ulterioare, membrii celor două comisii sesizate în fond au examinat propunerea legislativă în şedinţe separate, Comisia pentru industrii şi servicii în data de 12.02.2014, iar Comisia pentru mediu şi echilibru ecologic în data de 02.04.2014.
La dezbateri au fost prezenţi 24 deputaţi, din totalul de 25 membri ai Comisiei pentru industrii şi servicii şi 20 deputaţi, din totalul de 21 membri ai Comisiei pentru mediu şi echilibru ecologic.

La dezbateri au participat, în calitate de invitaţi, în conformitate cu prevederile art.54 şi 55 din Regulamentul Camerei Deputaţilor, republicat, cu modificările şi completările ulterioare, Gheorghe Duţu – preşedintele Agenţiei Naţionale pentru Resurse Minerale, Albulescu Mihai – secretar de stat şi Barbu Daniela – director în cadrul Ministerului Economiei – Departamentul pentru Energie.

În urma examinării propunerii legislative şi a opiniilor exprimate de membrii celor două comisii, s-a hotărât, cu unanimitate de voturi, să se supună plenului Camerei Deputaţilor respingerea propunerii legislative din următoarele considerente: Guvernul României prin Ministerul Economiei, consideră binevenită propunerea legislativă privind introducerea noţiunii de resursă minerală strategică care are o contribuţie esenţială la securitatea naţională şi care condiţionează direcţii strategice, cu observaţia că împărţirea cărbunilor în două grupe nu este benefică, generând confuzii. În acest sens, se propune ca anumite prevederi din această iniţiativă legislativă să fie preluate ca amendamente la proiectul de modificare şi completare a Legii minelor nr.85/2003, care va fi iniţiat de Guvern şi supus aprobării Parlamentului României. 
Propunerea legislativă face parte din categoria legilor organice, conform art.76 alin.(1) din Constituţia României, republicată.
	PREŞEDINTE,


	           PREŞEDINTE,

	IULIAN IANCU
	CARMEN ILEANA MOLDOVAN


	
	

	SECRETAR,


	            SECRETAR,



	SORIN TEJU
	VASILE DANIEL SUCIU


Consilier parlamentar,                                                                    Consilier parlamentar,

Viorica Petraşcu                                                                             Iulia Toader                                                                                            

